ACBએ જમીન વિકાસ નિગમના MD કનૈયાલાલ સુંદરજી દેત્રોજા (રહે. રત્નમ રેસીડન્સી, આનંદ નિકેતન સ્કૂલ પાસે, સેટેલાઈટ)ની તપાસ હાથ ધરી છે. ACBએ જણાવ્યું કે, આ ઉચ્ચ અધિકારીના સાત બેન્ક ખાતાં અંગે હજુ પણ તપાસ ચાલી રહી છે. દેત્રોજાએ અમદાવાદ, ગાંધીનગર, મોરબી, સુરેન્દ્રનગર, ધ્રાંગધ્રા, મહેસાણામાં મકાન, કોમર્શિયલ દુકાનો, પેટ્રોલ પમ્પ, ફાર્મ હાઉસ, હાઈવે હોટલ, ફ્લેટ, ખેતીની જમીન વગેરે સ્થાવર મિલકતમાં નામી અને બેનામી મોટું રોકાણ કર્યા અંગે ACB તપાસ કરી રહી છે. એ જ રીતે સાત બેન્ક ખાતાં અંગે પણ તપાસ ચાલી રહી છે.